|  |  |  |
| --- | --- | --- |
| **1** | **Splošen pregled ravnanja s podatki** | |
| **1.1** | **Ali boste v raziskavi ponovno uporabili že obstoječe podatke predhodnih raziskav (vaših ali tujih) in za kakšen namen jih boste ponovno uporabili?** | * Pojasnite, ali boste v raziskavi uporabili že obstoječe podatke. * Pojasnite namen ponovne uporabe. |
| **1.2** | **Ali ste razmišljali o ponovni uporabi obstoječih podatkov, vendar se za to niste odločili?** | * Opišite, kakšne so ovire glede ponovne uporabe že obstoječih podatkov. * Opišite razloge za takšno odločitev.   *Evropska komisija spodbuja inovativno ponovno uporabo raziskovalnih podatkov, torej reinterpretacijo obstoječih podatkov v novem kontekstu. Ponovno lahko uporabite podatkovne sete, ki so bili odloženi v repozitorije in so označeni z licenco CC-BY, ter podatke iz podatkovnih člankov. Pri tem veljajo podobna pravila citiranja kot pri znanstvenih člankih (glejte npr.* [*https://www.dcc.ac.uk/guidance/how-guides/cite-datasets*](https://www.dcc.ac.uk/guidance/how-guides/cite-datasets)*). Če želite ponovno uporabiti večji del podatkov (npr. slik ali tabel) iz znanstvenih člankov, ki niso bili objavljeni v odprtem dostopu in so njihovi avtorji svoje avtorske pravice prenesli na založnike, lahko to storite, vendar morate založnika prositi za dovoljenje (primer Elseviera:* [*https://www.elsevier.com/about/policies/copyright/permissions*](https://www.elsevier.com/about/policies/copyright/permissions)*).* |
| **1.3** | **Katere vrste podatkov boste ustvarili ali ponovno uporabili in v katerih formatih bodo shranjeni?** | * Opišite vrste podatkov ter formate, ki jih boste ustvarili ali ponovno uporabili. * Opredelite izbiro formata. Npr.: format se pogosto uporablja pri raziskavah, razširjena raba v raziskovalni skupnosti, format določa izbrana programska oprema ali instrument, format določa področni repozitorij ipd. Po možnosti izberite odprte in standardne formate, ker omogočajo deljenje in ponovno uporabo.     *Podatki so lahko številski, besedilni, slikovni, avdio, video... Formati za podatke so npr.: CSV, XLS, TXT, JPG, SHP… Pri opisu formatov podatkov si lahko pomagate s priporočili UK Data Service:* [*https://ukdataservice.ac.uk/learning-hub/research-data-management/format-your-data/recommended-formats/*](https://ukdataservice.ac.uk/learning-hub/research-data-management/format-your-data/recommended-formats/)*.* |
| **1.4** | **Kakšen je namen ustvarjanja\* ali ponovne uporabe podatkov in njihova povezava s cilji raziskave?** | * Podrobno opišite namen ustvarjanja ali ponovne uporabe podatkov ter vsebinsko opredelite pomen zbranih/ponovno uporabljenih podatkov v zvezi s cilji raziskave.   *Ustvarjanje podatkov vključuje tudi vsako zbiranje podatkov ali urejanje že obstoječih podatkov.* |
| **1.5** | **Kakšna je pričakovana velikost podatkov, ki jih nameravate ustvariti ali ponovno uporabiti?** | * Ocenite pričakovano skupno velikost datotek s podatki. Navedite pričakovano velikost pomnilniškega prostora in/ali število objektov, pripadajočih dokumentov ipd. |
| **1.6** | **Opišite, na kakšen način bodo podatki ustvarjeni oz. kakšen je izvor (provenienca) ustvarjenih ali ponovno uporabljenih podatkov?** | * Izvor podatkov(provenienca) je strukturiran nabor informacij o načinu ustvarjanja originalnih podatkov (ki jih bomo ustvarili ali ponovno uporabili). Za opis provenience po možnosti uporabite enega izmed standardov\*. Navajamo primer provenience\*\* lidarskega snemanja po standardu PCCS (več na <https://wiki.esipfed.org/Provenance_and_Context_Content_Standard>):   + *Priprava inštrumentov za merjenje ter podatke o kalibraciji: vrsta inštrumenta, način snemanja, podatki o kalibraciji.*   + *Nivo podatkov podatkovnega seta: npr. nivo 1: surovi podatki (neposredni podatki iz laserskega skenerja in pripadajočega GPS-a); nivo 2: georeferencirani podatki o posameznih merskih točkah; nivo 3: klasificirani podatki (teren, vegetacija, stavbe ...); 4: analizirani podatki: digitalni model reliefa, kartografsko senčenje.*   + *Člani merilne ekipe; zahteve za pridobljene podatke (npr. čas in pogoji snemanja, gostota snemanja …); metapodatki o izvedenem zajemu podatkov (npr. čas snemanja, višina, datum …); zgodovina obdelave podatkov (kdo, kdaj in na kakšen način je iz surovih podatkov pridobil prečiščene/izvedene podatke različnih nivojev; uporabljeni algoritmi (kateri algoritmi so bili uporabljeni pri preračunavanju/prečiščevanju izvedenih podatkov; način ocenjevanja kvalitete (na kakšen način je bila izvedena ocena kvalitete zajetih podatkov in kasnejših obdelav); reference in povratne informacije uporabnikov podatkov.*   + *Kalibracijska metoda, podatki o kalibracijskem okolju (temperatura, zračni tlak …), kalibracijski podatki (podatki, ki jih je proizvedla kalibracija) in uporabljena kalibracijska programska oprema.*   + *Podatki o programski opremi za zajemanje in obdelavo podatkov (izvorna koda; opis izhodnih podatkov – npr. podatkovne strukture, formati …, programske omejitve in drugi zadržki; izjeme; testni seti podatkov (na katerih je bila programska oprema preizkušana); načrti izvajanja testiranja in rezultati testiranj.*   + *Način validacije podatkov.*   + *Programska oprema za pregledovanje in uporabo podatkov.*   *\*Npr. po standardih PCCS, DataCite, ECRIN, WGDC, DQC, SHTI... Več na*   * <https://ebooks.iospress.nl/pdf/doi/10.3233/SHTI200380> * [*https://eos.org/opinions/the-importance-of-data-set-provenance-for-science*](https://eos.org/opinions/the-importance-of-data-set-provenance-for-science)*.*   *\*\*Običajno informacije o provenienci podatkov zapišemo v obliki posebne datoteke (npr. provenienca.txt) ali v strojno berljivem formatu. (npr. XML), če standard to omogoča. Priporočamo, da so informacije o izvoru podatkov sestavni del podatkovnega članka (»data paper«), ki ga lahko objavite v eni izmed podatkovnih revij. Primer podatkovnega članka na* [*https://www.sciencedirect.com/science/article/pii/S2352340921005370*](https://www.sciencedirect.com/science/article/pii/S2352340921005370)*.* |
| **1.7** | **Komu še bi lahko bili vaši podatki koristni?** | * Opišite, komu zunaj okvira projektne skupine bi lahko vaši podatki koristili za ponovno uporabo. |
| **2** | **Deljenje podatkov po načelih FAIR** | |
| **2.1** | **F: Zagotavljanje najdljivosti podatkov in metapodatkov** | |
| **2.1.1 uvod Petra, ostalo fair** | **Ali bodo podatki označeni s trajnim identifikatorjem digitalnih objektov (PID)**\***?** | * Opišite, ali bodo podatki označeni z enim izmed PID-ov in, če da, s katerim.   *\** *PID-i (npr. DOI, Handle, URN …) predstavljajo enolične, trajne in splošno priznane povezave do različnih digitalnih objektov npr., do raziskovalnih podatkov, objav, programske opreme ipd. Več o PID-ih na* [*https://www.dpconline.org/handbook/technical-solutions-and-tools/persistent-identifiers*](https://www.dpconline.org/handbook/technical-solutions-and-tools/persistent-identifiers)*.* |
| **2.1.2** | **Ali bodo podatki opisani/opremljeni z razširjenimi metapodatki (angl. *rich metadata*), ki bodo omogočali boljšo najdljivost in razumevanje podatkov?** | * V metapodatke vključite čim več opisnih informacij o vsebinskem kontekstu, o kakovosti, o stanju in o drugih značilnostih podatkov. Več o tem na <https://www.go-fair.org/fair-principles/f2-data-described-rich-metadata/>.   *Priporočamo, da te informacije objavite v obliki podatkovnega članka. Če se podatke odločite odložiti v zaupanja vreden repozitorij, vas področni repozitoriji vas ob oddaji podatkov velikokrat že vodijo skozi primerno metapodatkovno shemo. Splošni repozitoriji pa zaradi svoje narave metapodatkovnih shem načeloma ne predpisujejo, zato morate metapodatke k podatkom priložiti v obliki datoteke ReadMe oz. PreberiMe v strojno berljivem formatu (.txt). Navodila za izdelavo datotek PreberiMe skupaj z matrico lahko najdete na https://data.research.cornell.edu/content/readme.* |
| **2.1.3** | **Kateri metapodatki bodo ustvarjeni?** | * Opišite, katere metapodatke boste ustvarili (npr. oznaka vzorca, datum, operater, tip instrumenta ...). |
| **2.1.4** | **Kateri splošni ali področni (glede na znanstveno področje) metapodatkovni standardi bodo pri tem upoštevani?** | * Če obstajajo primerni splošni ali področni metapodatkovni standardi, katere boste uporabili pri ustvarjanju metapodatkov?   *Pri tem si lahko pomagate z uporabo zbirke vnaprej pripravljenih metapodatkovnih standardov shem, orodij ali primerov uporabe na spletnem mestu RDA | Metadata Directory (*[*http://rd-alliance.github.io/metadata-directory/*](http://rd-alliance.github.io/metadata-directory/)*).* |
| **2.1.5** | **Če metapodatkovni standardi na vašem področju ne obstajajo oz. niso primerni, navedite, katere metapodatke boste uporabili in na kakšen način bodo ustvarjeni.** | * V primeru, da metapodatkovni standardi ne obstajajo oz. niso primerni, opišite, na kakšen način boste v tem primeru ustvarili metapodatke.   *Pri izdelavi metapodatkov vam svetujemo, da upoštevate priporočila OpenAIRE (*[*https://guidelines.openaire.eu/en/latest/data/index.html*](https://guidelines.openaire.eu/en/latest/data/index.html)*).* |
| **2.1.6** | **Ali bodo metapodatki vsebovali ključne besede za izboljšanje najdljivosti in možnosti morebitne ponovne uporabe?** | * Opišite, na kakšen način boste z metapodatki izboljšali najdljivost (npr. v metapodatke vključite čim bolj vsebinsko opredeljene ključne besede, na podlagi katerih bodo drugi raziskovalci ob ponovni uporabi prepoznali vsebinski kontekst).   *Ker bo do vaših podatkov mnogo raziskovalcev prišlo prek Googla, si pri izbiri ključnih besed si lahko pomagate z Googlovima orodjema Google Trends (https://trends.google.com/trends/?geo=SI) in Google Ngram Viewer (*[*https://books.google.com/ngrams*](https://books.google.com/ngrams)*). Google je leta 2018 lansiral tudi specializiran brskalnik po podatkovnih setih, imenovan Dataset Search (*[*https://datasetsearch.research.google.com*](https://datasetsearch.research.google.com)*), kjer so prav tako pomembne primerne ključne besede.* |
| **2.1.7** | **Ali bodo metapodatki dostopni na način, da jih bo mogoče strojno zajemati in indeksirati?** | * Napišite, ali bodo podatki dostopni na način, da se jih bo dalo strojno zajemati in če da, opišite, na kakšen način bo to potekalo.   *Ključno za strojno zajemanje metapodatkov je, da so le-ti pripravljeni po določenem standardu, ki to omogoča (npr. OpenAIRE). Pogosto je strojno zajemanje podatkov vezano na funkcionalnost repozitorija, ki ga nameravate uporabiti.* |
| **2.2** | **A: Dostopnosti podatkov** | |
| **2.2.1** | **Ali bodo podatki shranjeni v zaupanja vrednem repozitoriju in v katerem (ime repozitorija)?** | * Navedite ime repozitorija.   *Zaupanja vredni repozitoriji so certificirani repozitoriji (npr. po standardih CoreTrustSeal, DIN31644 ali ISO16363, področni repozitoriji, ki jih priznava in uporablja raziskovalna skupnost na določenem znanstvenem področju, ter splošni in institucionalni repozitoriji, ki imajo značilnosti zaupanja vrednih repozitorijev. Pri izbiri in vrednotenju repozitorijev si lahko pomagate z uporabo registra repozitorijev raziskovalnih podatkov Re3data* [*https://www.re3data.org/*](https://www.re3data.org/)*.* |
| **2.2.2** | **Ali repozitorij podatkom določi trajni identifikator oz. PID (persistent identifier)?** | * Opišite, ali bo repozitorij vašim podatkom določil trajni identifikator in katerega. |
| **2.2.3** | **V primeru, da repozitorij ne dodeljuje trajnega identifikatorja, opišite, ali bo repozitorij omogočal**  **zunanje povezave?** | * Če repozitorij ne dodeljuje PID-ov iz prejšnje točke, navedite, ali omogoča zunanje povezave na osnovi drugih identifikatorjev in če da, katerih?   *Gre za trajne spletne povezave (permalinke) do člankov, ki pa ne delujejo na podlagi enega od splošno priznanih PID-ov iz prejšnje točke.* |
| **2.2.4** | **Ali bodo vsi podatki odprto dostopni?** | * Če podatki v celoti ali deloma niso v odprtem dostopu ali pa je dostop do podatkov omejen, navedite razloge za to. Pri tem ločite pravne in pogodbene razloge od drugih omejitev.   *Evropska komisija določa, da je dostop do podatkov privzeto odprt. Upravičencem ni potrebno zagotoviti odprtega dostopa do podatkov le v primerih, ko bi:*   * *odprti dostop do podatkov ogrožal zakonite interese upravičenca, vključno s komercialnim izkoriščanjem (npr. v primeru načrtovane patentne prijave ali zaščite poslovne skrivnosti ipd.),* * *odprti dostop bil v nasprotju s kakršnimi koli drugimi omejitvami, zlasti s konkurenčnimi interesi EU ali obveznostmi upravičenca po pogodbi o financiranju (npr. zaščita osebnih podatkov, zakonsko predpisana tajnost ipd.).*   ***Omejitve dostopa (za vse ali za del podatkov) morajo biti utemeljene v DMP.*** |
| **2.2.5** | **Če obstajajo omejitve pri uporabi, opišite, na kakšen način bo omogočen dostop do podatkov med in po zaključku raziskave?** | * Opišite načine dostopa do podatkov med in po zaključku raziskave.   *Navedite, kdo bo imel dostop do podatkov in na kakšen način (npr. ali bo možen dostop na daljavo z avtentikacijo, ali bo potreben podpis izjave oz. odobritev pristojnih organov (podrobneje v točki 2.2.9), ali bo dostop do podatkov možen le v prostorih vaše institucije, način dostopa v tem primeru, npr. varna soba ipd. …). Ta vprašanja so povezana s poglavjem 5.* |
| **2.2.6** | **Kako boste v primeru omejitev ugotavljali identiteto oseb, ki bodo dostopale do podatkov?** | * Opišite načine ugotavljanja identitete v primeru omejenega dostopa do podatkov.   *Npr. predvidite protokol evidentiranja identitete oseb, ki bodo v vaših prostorih (npr. v varni sobi) pregledovale podatke. Pri tem morate upoštevati zakonske predpise glede identifikacije in varstva osebnih podatkov (npr. Zakon o varstvu osebnih podatkov,* [*http://pisrs.si/Pis.web/pregledPredpisa?id=ZAKO3906*](http://pisrs.si/Pis.web/pregledPredpisa?id=ZAKO3906)*, in GDPR, https://eur-lex.europa.eu/legal-content/SL/TXT/?uri=CELEX%3A32016R0679). Opišite način identifikacije pri e-dostopu (npr. opišite sistem avtentikacije/avtorizacije).* |
| **2.2.7** | **Ali boste uporabili časovno zaporo (embargo) pri objavi podatkov in če da, zakaj in kako dolgo bo trajala?** | * Navedite razloge za morebitno časovno zaporo.   *Pogosto časovno zaporo uveljavljamo zaradi zaščite intelektualne lastnine, zaradi tajnosti informacij in podatkov ali zaradi drugih zakonitih interesov. Upoštevajte, da morajo biti podatki v primeru, da ne obstajajo kakršni koli od zgoraj navedenih razlogov, odprto dostopni čim prej, najkasneje pa ob objavi znanstvenega dela (npr. članka, monografije …).* |
| **2.2.8** | **Ali bodo podatki dostopni z uporabo odprtega in standardiziranega protokola za dostop?** | * Navedite protokol, po katerem bodo dostopni podatki.   *Odprti in standardizirani protokoli za dostop so npr. HTTP, FTP, OAI-PMH ipd. Več na* [*https://www.go-fair.org/fair-principles/a1-1-protocol-open-free-universally-implementable/*](https://www.go-fair.org/fair-principles/a1-1-protocol-open-free-universally-implementable/)*.* |
| **2.2.9** | **Ali je zaradi narave in vsebine podatkov potrebno, da dostop odobri pristojni organ?** | * Navedite, ali bo zaradi narave ali vsebine potrebno, da dostop do podatkov odobri pooblaščena oseba ali organ (npr. pooblaščenec za varstvo osebnih podatkov v instituciji, etična komisija ipd). |
| **2.2.10** | **Ali bodo metapodatki odprto dostopni in licencirani v skladu z odprto licenco CC0? Če ne, pojasnite, zakaj.** | *Avtorji se z uporabo licence CC0 za metapodatke odpovedo avtorskim pravicam. Drugi uporabniki lahko metapodatke uporabljajo brez kakršnih koli omejitev. V tem smislu je skladno z načeli FAIR licenca CC0 primerna pri deljenju raziskovalnih podatkov in pri navajanju metapodatkov. Več na* [*https://creativecommons.org/share-your-work/public-domain/cc0/*](https://creativecommons.org/share-your-work/public-domain/cc0/)*).* |
| **2.2.11** | **Ali bodo metapodatki vsebovali informacije, ki bodo omogočile dostop do podatkov?** | * Navedite, ali bo v metapodatkih navedena informacija o dodeljenem PID-u (oz. o drugem identifikatorju) ter spletna povezava na podatke. |
| **2.2.12** | **Kako dolgo bodo podatki na voljo in najdljivi ter ali bo zagotovljen dostop do metapodatkov tudi po tem, ko podatki ne bodo več na voljo?** | * Navedite, do kdaj bodo podatki dostopni ter navedite, ali bodo po tem, ko podatki ne bodo več na voljo, metapodatki še vedno dostopni.   *Priporočamo, da metapodatki v repozitoriju ostanejo dostopni tudi po tem, ko podatki sami niso več na voljo.* |
| **2.2.13** | **Ali bo za dostop oz. uporabo podatkov potrebna dodatna dokumentacija oz. informacija o programski opremi za uporabo?** | * V primeru, da je za uporabo podatkov potrebna manj znana, nestandardna oziroma specifična programska oprema oz. so za uporabo potrebna dodatna navodila, to ustrezno navedite. |
| **2.2.14** | **Ali boste k podatkom priložili ustrezno programsko opremo?** | * Navedite, ali boste k podatkom priložili ustrezno programsko opremo (zaželeno v obliki odprte izvorne kode). * Če gre za avtorsko programsko opremo v obliki odprte izvorne kode, jo skupaj s podatki odložite v repozitorij. Dodate lahko tudi povezavo na spletno stran ali GitHub avtorja kode, kjer so na voljo posodobitve. * Če gre za tržno programsko opremo, ki ni dostopna v obliki odprte izvorne kode, priporočamo, da k podatkom dodate povezavo na spletno stran podjetja, ki programsko opremo izdeluje. Dopišite tudi, za katero različico programske opreme gre, saj starejše aparature morda niso več kompatibilne z novejšimi različicami programske opreme in obratno. |
| **2.3** | **I: Interoperabilnosti podatkov** | |
| **2.3.1** | **Katere geslovnike oz. šifrante boste uporabili pri pripravi podatkov in metapodatkov, da bo omogočena izmenjava in ponovna uporaba podatkov?** | * Navedite, katere geslovnike, šifrante oz. ontologije boste uporabili (ki so v uporabi na vašem ožjem ali širšem znanstvenem področju). Preverite, katere najboljše prakse za to se uporabljajo in jim po možnosti sledite. |
| **2.3.2** | **Če boste morali uporabiti manj poznane ali lastne geslovnike oz. šifrante, ali predvidevate, da boste zagotovili opis oz. prevedbo v bolj poznane in uporabljene?**  **Ali jih boste odprto objavili in s tem omogočili ponovno uporabo, izboljšave in razširitve?** | * V primeru manj poznanih geslovnikov oz. šifrantov priporočamo, da jih opišete ter primerjate z bolj poznanimi in uporabljanimi. V primeru izdelave lastnega geslovnika ali šifranta ga označite z ustrezno licenco CC ter ga odprite za ponovno uporabo. Pri licenci CC upoštevajte, da bo omogočala morebitno nadgradnjo in izboljšavo geslovnika s strani drugih (npr. CC BY, CC BY-SA ipd.). |
| **2.3.3** | **Ali bodo vaši podatki vsebovali povezave na druge podatke (npr. druge podatke iz vaše raziskave ali podatke iz drugih raziskav)?** | * Navedite, do katerih drugih podatkov bodo vaši podatki vsebovali povezave. Pri tem priporočamo, da povezave navajate v obliki trajnega identifikatorja, kjer je to možno. |
| **2.4** | **Ponovna uporaba** | |
| **2.4.1** | **Na kakšen način boste zagotovili dokumentacijo, potrebno za ponovno uporabo podatkov?** | * Pojasnite, na kakšen način boste zagotovili dokumentacijo v zvezi s ponovno uporabo podatkov. Najprimernejša oblika dokumentacije je bodisi podatkovni članek ali opis izvora podatkov v enem od standardnih formatov (provenienca, glej 1.6). Namesto tega pa lahko k podatkom dodate datoteko “preberi me” oz. “readme” z informacijami o načinu ustvarjanja podatkov, ki mora vsebovati uporabljene standarde, formate ali metodologije pri ustvarjanju podatkov in metapodatkov ipd. (glej 2.1.2). |
| **2.4.2** | **Ali bodo vaši podatki dostopni v javni domeni (CC0), da bo s tem omogočena čim širša ponovna uporaba? Ali bodo vaši podatki licencirani z eno od drugih odprtih licenc (npr: CC-BY) za ponovno uporabo v skladu z obveznostmi, določenimi v pogodbi o financiranju?** | * Opišite, s katerimi odprtimi licencami boste opremili svoje podatke, da boste na tak način zagotovili možnost ponovne uporabe. * Delo, ki je opremljeno z licenco CC0, so avtorji dali v javno domeno in se s tem globalno odpovedali vsem svojim avtorskim in sorodnim pravicam (v kolikor to zakon dopušča). Tako delo je dovoljeno kopirati, spreminjati, razširjati in izvajati, tudi v komercialne namene, brez prošnje za dovoljenje in brez navedbe avtorstva. Več na <https://creativecommons.org/publicdomain/zero/1.0/deed.sl>. * Licenca CC BY – priznanje avtorstva – pomeni, da so avtorji dali svoje delo na voljo za nadaljnjo uporabo. Tako delo je dovoljeno kopirati, spreminjati, razširjati in izvajati, tudi v komercialne namene, brez prošnje za dovoljenje z navedbo avtorstva. Več na <https://creativecommons.org/licenses/by/4.0/>. |
| **2.4.3** | **Ali bodo v primeru, da bodo podatki licencirani z uporabo drugih licenc, lahko podatke uporabljale tretje osebe, še zlasti po koncu raziskave?** | * Navedite, s katerimi licencami boste licencirali ustvarjene podatke ter opišite način ponovne uporabe skladno z navedeno licenco. |
| **2.4.4** | **Ali bo izvor podatkov temeljito dokumentiran v skladu z ustreznimi standardi?**  **Opišite vse ustrezne postopke zagotavljanja kakovosti podatkov.** | * Navedite način dokumentacije izvora (kot je navedeno v 1.6).   *Več o načinih zagotavljanja kakovosti podatkov si lahko preberete na:*   * <https://researchdata.wisc.edu/uncategorized/quality-assurance-in-research/> * <https://www.open.ac.uk/library-research-support/research-data-management/data-quality> * <https://guides.library.yale.edu/rdm_healthsci/quality> |
| **3** | **Drugi raziskovalni rezultati** | |
| **3.1** | **Ali boste poleg podatkov ustvarili ali ponovno uporabili tudi druge rezultate raziskave ali drugih raziskav (npr. programska oprema, delovni postopki, protokoli, modeli, novi materiali, protitelesa, reagenti, vzorci ipd.)?** | * Poleg ravnanja s podatki razmislite in načrtujte tudi ravnanje z drugimi rezultati raziskave, ki jih boste ustvarili ali ponovno uporabili v raziskavi. Priporočljivo je, da te rezultate delite po načelih FAIR ter s tem omogočite njihovo ponovno uporabo. * Drugim rezultatom je potrebno dodati opis v obliki posebne priloge, npr. v obliki datoteke »preberime«. * Zaželeno je, da so tudi drugi rezultati raziskav opremljeni s PID-om (npr. z DOI). * Tudi za druge rezultate raziskave veljajo enaki varnostni in etični vidiki kot za raziskovalne podatke (glej poglavje 2.2, Dostopnost podatkov). |
| **4** | **Finančna sredstva** | |
| **4.1** | **Kakšni bodo stroški postopkov ravnanja s podatki in drugimi rezultati raziskave po načelih FAIR (na primer neposredni in posredni stroški, povezani s pripravo, shranjevanjem, arhiviranjem, ponovno uporabo, varnostjo ipd.)?** | * Opišite vse predvidene stroške ravnanja s podatki in drugimi rezultati raziskave. Upoštevajte vse potrebne stroške, posredne in neposredne. * Stroški lahko obsegajo npr. stroške hrambe, strojne opreme, osebja, priprave podatkov za arhiviranje in stroške storitev repozitorijev. * V primeru sodelovanja več institucij predvidite medsebojne obveznosti in pravice pri ravnanju s podatki. |
| **4.2** | **Kako boste zagotovili pokritje teh stroškov?** | * Navedite način pokritja teh stroškov. Pri tem upoštevajte, da se poraba sredstev za ravnanje s podatki in drugimi rezultati raziskave v okvirnem programu Obzorje Evropa šteje kot upravičen materialni strošek. |
| **4.3** | **Kdo bo odgovorna oseba za ravnanje s podatki v raziskavi?** | * Navedite odgovorno osebo za ravnanje s podatki v vaši raziskavi. Ta oseba je običajno vodja projekta. |
| **4.4** | **Kako bo zagotovljena trajna hramba podatkov?** | * Navedite način zagotavljanja trajne hrambe podatkov ter predvidite potrebne vire in predvidene stroške za to (npr. ali repozitorij omogoča trajno hrambo, vključno z dodeljevanjem PID-a – glej točko 2.2.2. * Določite pristojno osebo in način odločanja o tem, kateri podatki in kako dolgo bodo hranjeni. |
| **5** | **Varnost podatkov** | |
| **5.1** | **Na kakšen način boste zagotovili varnost**  **podatkov?** | * Navedite, ali boste podatke hranili v zaupanja vrednem repozitoriju. Če jih ne boste, podrobno navedite načine varovanja podatkov, vključno z arhiviranjem in restavriranjem podatkov, z načinom varne hrambe ter prenosom občutljivih podatkov.   *Vprašanje je povezano s točko 2.2.5.* |
| **5.2** | **Ali bodo repozitoriji, kjer bodo podatki arhivirani, omogočili trajno hrambo in izvajanje digitalnega skrbništva?** | * Opišite, ali boste podatke arhivirali v repozitoriju, ki omogoča trajno hrambo ter izvajanje digitalnega skrbništva. |
|  |  | |
| **6** | **Etična in pravna vprašanja** | |
| **6.1** | **Ali obstajajo etična ali pravna vprašanja, ki bi lahko vplivala na deljenje podatkov?** | * Navedite, ali ste v okviru raziskave pripravili poseben dokument o etičnih ali pravnih vprašanjih ali pa je o tem sklepal pristojni organ (npr. komisija za etična vprašanja, pravna služba ...). * V primeru dela z osebnimi podatki navedite potrebne ukrepe za spoštovanje zakonskih in etičnih zahtev (npr. pravilno upoštevanje zakonodaje na področju varovanja osebnih podatkov, pridobivanje soglasij za obdelavo podatkov ipd.). * Navedite, ali boste podatke anonimizirali ali psevdoanonimizirali (anonimizacija z možnostjo kasnejše odprave). |
| **6.2** | **Ali bo v vprašalnike oz. ankete, ki vsebujejo osebne podatke, vključeno soglasje za objavo, deljenje ter za dolgoročno hrambo podatkov (predvideno v 6.1)?** | * Če z vprašalniki zbirate podatke, ki vsebujejo osebne podatke, je praviloma potrebno pridobiti soglasje anketirancev. To najlažje zagotovimo tako, da je soglasje del samega vprašalnika. |
| **7** | **Druga vprašanja** | |
| **7.1** | **Ali boste v raziskavi za ravnanje s podatki uporabljali postopke, pravila ali zakonodajo drugih financerjev in institucij?** | * To navedite v primerih, ko je raziskava financirana iz različnih virov ali v primerih, ko na ravnanje s podatki vplivajo interna pravila drugih institucij in zakonodaja drugih držav. V tem primeru navedite, za katere financerje gre in na kratko opišite postopke, pravila in zakonodajo, ki jo boste upoštevali. |